Delfino (υποβρύχιο, 1930)

To Delfino ήταν ένα από τα τέσσερα υποβρύχια κλάσης Squalo που ναυπηγήθηκαν για το Ιταλικό Βασιλικό Ναυτικό (Regia Marina) στα τέλη της δεκαετίας του 1920. Είχε πολεμική δράση κατά τον Ισπανικό Εμφύλιο και στον Β΄ Παγκόσμιο Πόλεμο. Σημαντική στιγμή στην πορεία του ήταν ο τορπιλισμός του ελληνικού καταδρομικού Έλλη στην Τήνο στις 15 Αυγούστου του 1940. Βυθίστηκε το 1943 έπειτα από σύγκρουση με άλλο ιταλικό πλοίο.

Περιγραφή

Τα υποβρύχια της κλάσης Squalo ήταν επί της ουσίας πανομοιότυπα με τα σκάφη της κλάσης Bandiera. Είχαν εκτόπισμα  (910 LT) στην επιφάνεια και  (1107 LT) σε κατάδυση. Το μήκος τους ήταν 69,8 m, το πλάτος τους 7,21 m και το βύθισμά τους 5,19 m. Μπορούσαν να επιχειρούν σε βάθος έως 90 m και το πλήρωμά τους αποτελούνταν από 53 αξιωματικούς, υπαξιωματικούς και ναύτες.Chesneau, p. 308

Στην επιφάνεια προωθούνταν από δύο ντηζελοκινητήρες μέγιστης ισχύος 1500 bhp ενώ όταν ήταν σε κατάδυση το έργο αυτό αναλάμβαναν δύο ηλεκτροκινητήρες των 650 bhp. Η μέγιστη ταχύτητα πλεύσης ανέρχονταν σε 15 kn στην επιφάνεια και σε 8 kn σε κατάδυση. Αντίστοιχα η ακτίνα δράσης τους στην επιφάνεια έφθανε τα  με ταχύτητα πλεύσης 8 kn και τα  με ταχύτητα 3 kn σε κατάδυση.Bagnasco, p. 144

Διέθεταν οκτώ τορπιλοσωλήνες των 533 mm, τέσσερις στην πλώρη και ακόμη τέσσερις στην πρύμνη, ενώ μπορούσαν να μεταφέρουν έως και δώδεκα τορπίλες. Υπήρχε επίσης ένα πυροβόλο των 102 mm, με το οποίο μπορούσαν να πλήξουν στόχους στην επιφάνεια, καθώς και δύο πολυβόλα των 13,2 mm για αντιαεροπορική προστασία.

Επιχειρησιακή ιστορία

Η ναυπήγηση του Delfino ξεκίνησε στις 27 Οκτωβρίου 1928 στις εγκαταστάσεις της  Cantieri Riuniti dell'Adriatico (CRDA) στο Μονφαλκόνε (Monfalcone). Καθελκύστηκε στις 27 Απριλίου 1930 και ολοκληρώθηκε στις 19 Ιουνίου του επόμενου έτους.Fraccaroli, p. 129

Παραπομπές

Βιβλιογραφία


Κατηγορία:Ιταλικά υποβρύχια του Β΄ Παγκοσμίου Πολέμου
Κατηγορία:Υποβρύχια κλάσης Squalo